Välismaalt eksirännakult koju tulnud ja isa äris kahemõt­teliselt poolsellina, poolperemehena vireldes, on Joosep Ar­rastel salasoov saada kaubamaja pärijaks. Tallinna põlistänavate pooletuhande-aastaliste patriitsidemajade vaatlemi­sel liigub Joosepis iha saada nonde kaubahärrade traditsioonide jätkajaks kõiges rahus, seisuseväärsuses ja suures joones. Kuid Joosepi karakteri liigne passiivsus ja kõhklemine ei lase tal astuda otsustavasse võitlusse vend Maxiga, kes isa pärandi testamendis enesele on  kavaldanud, vaid paneb Joosepit ootama head juhust. Selles on meie kangelase nõrkus ja romaani loidus.